CELEX: 52015PC0556
Language: hu
Date: 2015-11-09 00:00:00
Title: Ajánlás A TANÁCS HATÁROZATA a Horvát Köztársaságnak az Európai Unióról szóló szerződés K.3. cikke alapján, a vámigazgatási szervek közötti kölcsönös jogsegélyről és együttműködésről szóló, 1997. december 18-i egyezményhez történő csatlakozásáról

EURÓPAI BIZOTTSÁG
            Brüsszel, 2015.11.9.
            COM(2015) 556 final
            Ajánlás
            A TANÁCS HATÁROZATA
            a Horvát Köztársaságnak az Európai Unióról szóló szerződés K.3. cikke alapján, a vámigazgatási szervek közötti kölcsönös jogsegélyről és együttműködésről szóló, 1997. december 18-i egyezményhez történő csatlakozásáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és célkitűzései
            
            
               A Horvát Köztársaság csatlakozási okmánya
                  1
                egy egyszerűsített rendszert tartalmaz Horvátországnak a tagállamok által az EUSZ 34. cikke (korábban az EUSZ K.3. cikke) vagy az EK 293. cikke alapján kötött egyezményeihez és jegyzőkönyveihez való csatlakozására.  A csatlakozási okmány 3. cikkének (4) bekezdése csak arról rendelkezik, hogy Horvátország az említett okmány alapján csatlakozik az egyezményekhez és jegyzőkönyvekhez.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A csatlakozási okmány 3. cikkének (4) és (5) bekezdése szerint a Tanácsnak határozatot kell elfogadnia annak a dátumnak a meghatározására, amelytől számítva ezen egyezmények és jegyzőkönyvek hatályba lépnek Horvátország tekintetében, és el kell végeznie ezen egyezmények és jegyzőkönyvek Horvátország csatlakozása okán szükséges megfelelő kiigazításait. A Tanács a Bizottság ajánlására, az Európai Parlamenttel folytatott konzultációt követően jár el.
            
            
               A csatlakozási okmány I. melléklete felsorolja az érintett bel- és igazságügyi egyezményeket és jegyzőkönyveket. 
            
            
               A lista részét képezi az 1997. december 18-i egyezmény az Európai Unióról szóló szerződés K.3. cikke alapján létrehozott, a vámigazgatási szervek közötti kölcsönös segítségnyújtásról és együttműködésről
                  2
               .
            
            
               Horvátország csatlakozása a fent említett egyezményhez nem igényli annak módosítását. 
            
            
               Ezért e tanácsi határozatra vonatkozó bizottsági ajánlás csak azt szándékozik meghatározni, hogy mely dátumtól lépjen hatályba az 1997. december 18-i egyezmény Horvátország vonatkozásában. 
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Hatásvizsgálat
            
            
               Mivel a csatlakozási okmány már rendelkezett Horvátországnak az okmány I. mellékletében felsorolt egyezményekhez és jegyzőkönyvekhez való csatlakozásáról, nem szükséges az érdekelt felekkel konzultációt folytatni és e csatlakozás hatásvizsgálatát lefolytatni. 
            
            
               4.KÖLTSÉGVETÉSI HATÁSOK
            
            
               
                  Nincsenek
               
            
            
               5.EGYÉB KÉRDÉSEK
            
            
               •A javaslat egyes rendelkezéseinek részletes magyarázata
            
            
               Felkérjük a Bizottságot, hogy fogadja el a tanácsi határozatra vonatkozó ajánlást és továbbítsa azt a Tanácsnak és az Európai Parlamentnek.
            
         
         
            
               Ajánlás
            
            
               A TANÁCS HATÁROZATA
            
            
               a Horvát Köztársaságnak az Európai Unióról szóló szerződés K.3. cikke alapján, a vámigazgatási szervek közötti kölcsönös jogsegélyről és együttműködésről szóló, 1997. december 18-i egyezményhez történő csatlakozásáról
               
            
               AZ EURÓPAI UNIÓ TANÁCSA,
            
            
               tekintettel az Európai Unióról szóló szerződésre,
            
            
               tekintettel a Horvát Köztársaság csatlakozási szerződésére,
            
            
               tekintettel a Horvát Köztársaság csatlakozási okmányára és különösen annak 3. cikke (4) és (5) bekezdésére,
            
            
               tekintettel a Bizottság javaslatára
                  3
               ,
            
            
               tekintettel az Európai Parlament véleményére
                  4
               ,
            
            
               mivel:
            
            
               (1)Az Európai Unióról szóló szerződés K.3. cikke alapján létrehozott, a vámigazgatási szervek közötti kölcsönös segítségnyújtásról és együttműködésről szóló egyezményt (a továbbiakban: az egyezmény) 1997. december 18-án írták alá Brüsszelben. Kilencven nappal azt követően lép hatályba, hogy az e jegyzőkönyvről szóló tanácsi aktus elfogadásának napján az Európai Unióhoz tartozó tagállamok közül a legutolsó is teljesítette az egyezmény elfogadásához szükséges alkotmányos eljárások befejezéséről szóló bejelentési kötelezettségét. 
            
            
               (2)Az egyezmény 32. cikke (4) bekezdésének megfelelően az egyezmény hatálybalépéséig a tagállamok a 32. cikk (2) bekezdésében említett értesítés megtételekor vagy később bármikor nyilatkozatot tehetnek arról, hogy az egyezményt az ugyanilyen nyilatkozatot tett tagállamokkal fennálló kapcsolataikban alkalmazzák.
            
            
               (3)A csatlakozási okmány 3. cikkének (4) bekezdése előírja, hogy Horvátország csatlakozik a csatlakozási okmány 1. mellékletében felsorolt, a tagállamok által aláírt egyezményekhez és jegyzőkönyvekhez, beleértve a vámigazgatási szervek közötti kölcsönös jogsegélyről és együttműködésről szóló, 1997. december 18-i egyezményt is. Az említett egyezmények és jegyzőkönyvek Horvátország tekintetében a Tanács által meghatározott időpontban lépnek hatályba.
            
            
               (4)A csatlakozási okmány 3. cikkének (5) bekezdése szerint a Tanácsnak határoznia kell a csatlakozási okmány 3. cikkének (4) bekezdésében hivatkozott egyezményeknek és jegyzőkönyveknek a Horvátország csatlakozása okán szükséges minden módosításáról. A csatlakozási okmány nem igényli a a vámigazgatási szervek közötti kölcsönös jogsegélyről és együttműködésről szóló, 1997. december 18-i egyezmény módosítását. 
            
            
               ELFOGADTA EZT A HATÁROZATOT: 
            
            
               1. cikk
            
            
               Az Európai Unióról szóló szerződés K.3. cikke alapján, a vámigazgatási szervek közötti kölcsönös jogsegélyről és együttműködésről szóló, 1997. december 18-i egyezmény Horvátország vonatkozásában az e határozat hatályba lépésének napján lép hatályba.
            
            
               2. cikk
            
            
               Az egyezmény horvát nyelvű változata
                  5
                ugyanazokkal a feltételekkel hiteles, mint az egyezmény többi nyelvi változata. 
            
            
               3. cikk
            
         
         
            
               Ez a határozat az Európai Unió Hivatalos Lapjában való kihirdetését követő napon lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 112 2012.4.24., 21. o.
               
               
                  
                     (2)
                  HL C 24., 1998.1.23., 2. o. Utoljára Bulgáriának és Romániának az egyezményhez történő csatlakozásáról szóló, 2007. december 6-i tanácsi határozat módosította, HL L 9., 2008.1.12., 21. o.
               
               
                  
                     (3)
                  HL C […], […], […] o.
               
               
                  
                     (4)
                  XXXX. XX. XX-i vélemény
               
               
                  
                     (5)
                  Az egyezmény horvát nyelvű változatát későbbi időpontban a HL különkiadásában teszik közzé.